CELEX: 62010TN0519
Language: bg
Date: 2010-11-08 00:00:00
Title: Дело T-519/10: Жалба, подадена на 8 ноември 2010 г. — Seikoh Giken/СХВП — Seiko (SG SEIKOH GIKEN)

15.1.2011   
            
            
               BG
            
            
               Официален вестник на Европейския съюз
            
            
               C 13/32
            
         Жалба, подадена на 8 ноември 2010 г. — Seikoh Giken/СХВП — Seiko (SG SEIKOH GIKEN)
   (Дело T-519/10)
   ()
   2011/C 13/61
   Език на жалбата: английски
   
      Страни
   
   
      Жалбоподател: Kabushiki Kaisha Seikoh Giken (Мацудо, Япония) (представители: G. Marín Raigal, P. López Ronda и G. Macias Bonilla, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Seiko Kabushiki Kaisha (Чуоку, Япония)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 12 август 2010 г. по преписка R 1553/2009-1,
            
         
               —
            
            
               изцяло да се отхвърли възражението срещу регистрацията на заявената марка за стоките от клас 25,
            
         
               —
            
            
               ответникът да бъде задължен да регистрира заявената марка,
            
         
               —
            
            
               ответникът да бъде осъден да заплати съдебните разноски по настоящото производство, и
            
         
               —
            
            
               другата страна в производството пред апелативния състав да бъде осъдена да заплати съдебните разноски по настоящото производство, ако встъпи по делото.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративната марка „SG SEIKOH GIKEN“ за стоки от класове 3, 7 и 9 — заявка за марка на Общността № 908 461
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: словната марка на Общността „SEIKO“, регистрирана с № 2 390 953 за стоки и услуги от класове 1—42
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания: жалбоподателят поддържа, че с обжалваното решение първи апелативен състав е допуснал нарушение на разпоредбите на Регламент (ЕО) № 207/2009 на Съвета, наричан по-нататък „Регламентът за марката на Общността“, като е тълкувал и приложил неправилно член 8, параграф 1, буква б) от Регламента за марката на Общността и приложимата съдебна практика.